Reginald Kallas

Reginald Kallas  (3. november 1920 Oru vald, Viru maakond Eesti – 22. juuli 1987 Tallinn Eesti NSV), spordiajakirjanik ja Eesti NSV sporditegelane. 

Reginald Kallas sündis 1920. aastal Oru vallas Virumaal, lõpetas 1940 Tartu õhtukkeskkooli. Astus 1940 tööle miilitsasse Tartus ja võttis II maailmasõjast osa hä­vituspataljonis, Eesti Partisaniliikumise Staabi partisanina Leningradi ja Pihkva oblasti aladel ja 8. Eesti Laskurkorpuses,  poliittöötajana. 

Ta oli pärast teist maailmasõda 1947–1948 Viljandimaa spordikomitee esimees, 1948–1950 VSÜ Kalevi kesknõukogu aseesimees, 1950. aastast Õhtulehe osakonnajuhataja ja vastutav sekretär. aastatel 1951–1956 teenis Nõukogude armees ohvitserina, 1958–1963 töötas EKP Keskkomitee instruktorina, lõpetas  1963 Moskvas kõrgema parteikooli ja oli 1963–1981 Spordilehe toimetajana.

Reginald Kallas oli ENSV Spordikomitee kolleegiumi liige ja Ajakirjanike Liidu juhatuses, 1962–1964 oli Moodsa Viievõistluse Föderatsiooni presiidiumi esimees. Spordiselts Kalevi auliige (1964), Suure Isamaasõja Tallinna ja Põhja-Eesti endiste partisanide ja luurajate koondise esimees.Peipsi kaldad kõnelevad, Võitlev Sõna: EKP Paide Rajoonikomitee ja Paide Rajooni RSN häälekandja, nr. 98, 19 august 1971
 Kirjandus 
Pikk oli öine teekond (mälestused Suurest Isamaasõjast). Kirjastus: Eesti Raamat, Tallinn, 1984,  80 lk
 Viited 

 Välislindid 
Kallas, Reginald, ESBL, 2011

Kategooria:Eesti NSV hävituspataljonlased
Kategooria:8. Eesti Laskurkorpuse koosseis
Kategooria:Eesti sporditegelased
Kategooria:Eesti spordiajakirjanikud
Kategooria:Kalevi auliikmed
Kategooria:Eestimaa Kommunistliku Partei liikmed
Kategooria:Metsakalmistule maetud
Kategooria:Sündinud 1920
Kategooria:Surnud 1987